
	DĖL ATSINAUJINANČIŲ ENERGIJOS IŠTEKLIŲ KILMĖS GARANTIJŲ


Derinant Klimato kaitos programos priemonių „Miesto ir priemiestinio viešojo transporto priemonių parko atnaujinimas, skatinant naudoti elektra, biometanu, suslėgtomis gamtinėmis dujomis, suskystintomis gamtinėmis dujomis varomas transporto priemones“ ir „Transporto priemonių naudojančių elektrą, suslėgtas gamtines dujas, suskystintas gamtines dujas, biometaną, vandenilį įsigijimas ir joms reikalingos infrastruktūros sukūrimas ir (ar) plėtra, užtikrinant bazinį sukurtos infrastruktūros vartotoją“ finansavimo sąlygas Energetikos ministerija pasiūlė įpareigoti pareiškėjus, kad įsigytų ir naudojamų transporto priemonių suvartojamų degalų ir (ar) energijos balanse iš atsinaujinančių energijos išteklių (toliau – AEI) pagamintų degalų ir (ar) energijos dalis kiekvienais metais 5 metų laikotarpiu turi sudaryti ne mažiau kaip 10 proc. Degalų balanse iš AEI pagamintų degalų ir (ar) energijos dalis gali būti papildyta fiziniais degalų įmaišymais ir (ar) tiesioginiu elektros energijos naudojimu arba panaudojant AEI kilmės garantijas, kaip numatyta Atsinaujinančių išteklių energetikos įstatymo 28 ir 29 straipsniuose. 
Aplinkos ministerija ir Aplinkos projektų valdymo agentūra nuolat sulaukia pareiškėjų klausimų dėl privalomo AEI rodiklio transporte. Biometanu varomų transporto priemonių atveju pareiškėjai teikdami paraišką nelinkę įsipareigoti naudoti ne mažiau 10 proc. biometano galutiniame dujų suvartojime, motyvuodami, kad rinkoje biometano nėra. Jų teigimu, alternatyvi teorinė galimybė užtikrinti nurodyto rodiklio pasiekimą yra atsiskaitymas dujų, pagamintų iš atsinaujinančių energijos išteklių, kilmės garantijomis. Deja pareiškėjų teigimu praktiškai užtikrinti AEI rodiklio pasiekimą kilmės garantijomis neįmanoma, kadangi Energetikos ministerijos nurodytas atsakingas subjektas iki šiol nėra išdavęs atsiskaitymui būtinų kilmės garantijų[footnoteRef:1].  [1:  https://www.ambergrid.lt/lt/paslaugos/zaliuju-duju-kilmes-garantijos/zaliuju-duju-kilmes-garantijos-ataskaitos] 

Prašytume Energetikos ministerijos, kaip Vyriausybės įgaliotos institucijos, nustatyti atsinaujinančių išteklių kilmės garantijų išdavimo, perdavimo, galiojimo panaikinimo ir kitose valstybėse narėse išduotų kilmės garantijų pripažinimo Lietuvos Respublikoje tvarką ir sąlygas,  pateikti išaiškinimą ir (ar) pasiūlymus, kaip  potencialūs pareiškėjai, siekiantys įsigyti biometanu varomas transporto priemones ir joms užpildyti skirtą įrangą, gali įgyvendinti 10 proc. AEI tikslą pasinaudojant kilmės garantijomis.
Kadangi pareiškėjai neranda viešos informacijos apie tokių kilmės garantijų išdavimą, papildomai siūlome Energetikos ministerijai aiškiai nurodyti, kur tokią informaciją galima rasti, taip pat plačiau viešinti informaciją apie dujų, pagamintų iš atsinaujinančių išteklių, kilmės garantijas, nurodyti už tokių kilmės garantijų išdavimo registro administravimą atsakingas institucijas, kad potencialūs pareiškėjai galėtų lengvai pasiekti jiems būtiną informaciją, siekiant įvertinti visas galimas projektų rizikas.



	Aplinkos viceministras
	Marius Narmontas




































[image: emas_zenklas_grey]




image1.png




image2.jpeg
IVERTINTA
APLINKOSAUGOS
VADYBA
REGANR LT-000008




